11/04/2011 | Administración LocalMunicipal
Coristanco
Aprobación das bases para a cobertura, mediante concurso-oposición e procedemento de promoción interna, dunha praza de oficial da Policía Local para o Concello de Coristanco

Por Decreto de Alcaldía de 25 de marzo de 2011, aprobáronse as Bases para a cobertura, mediante concurso-oposición e procedemento de promoción interna dunha praza de Oficial da Policía Local para o Concello de Coristanco, facéndose públicas as bases para o seu coñecemento e aos efectos oportunos: O obxecto da presente convocatoria é a cobertura en propiedade dunha praza de oficial da Policía Local, vacante no cadro de persoal funcionario deste Concello, polo sistema de concurso-oposición, e procedemento de promoción interna. A citada praza inclúese na oferta de emprego público correspondente ó ano 2009. aprobada pola Decreto de Alcaldía de 23 de abril de 2009 coas seguintes características: – Grupo C1. – Clasificación: Escala de Administración Especial, Subescala de Servicios Especiais. – Denominación: oficial da Policía Local. – Número de vacantes: 1 As presentes Bases publicaranse no Boletín Oficial da Provincia e no taboleiro de edictos do Concello de Coristanco, insertándose anuncio no Diario Oficial de Galicia ós efectos previstos no artigo 233.3 da Lei 5/1997, de 22 de xullo, artigo 6.1 do RD 896/1991, de 07 de xuño, e artigo 6.2 do decreto243/2008 de 16 de outubro polo que se desenvolve a lei 4/2007, de 20 de abril, de coordinación de policías locais. Así mesmo publicarase anuncio no Boletín Oficial do Estado nos termos previstos no artigo 6.2 do RD 896/1991, de 07 de xuño, e artigo 6.2 do decreto243/2008 de 16 de outubro polo que se desenvolve a lei 4/2007, de 20 de abril, de coordinación de policías locais, a efectos do cómputo do prazo de presentación de solicitudes polos aspirantes que participen no proceso selectivo. Nos anuncios aparecerá como mínimo o concello convocante, o número de prazas que se convoca, a escala e categoría á que pertencen, o sistema de acceso e unha reseña dos boletíns nos que figuren as bases correspondentes. O presente proceso selectivo rexerase polas presentes bases e convocatoria, e no non previsto nelas, pola seguinte normativa: - Convocatoria unitaria para a provisión de prazas de funcionarios de carreira e persoal laboral convocadas polo Concello de Coristanco no ano 2009 (BOP A Coruña núm.190 de 28 de agosto de 2009). – Lei 7/2007, de 12 de abril, do Estatuto básico do empregado público. – Lei 4/1988, de 26 de maio, modificada pola Lei 13/2007, da Función Pública de Galicia. – Lei 7/1985, de 02 de abril, reguladora das Bases de Réxime Local. – Lei 5/1997, de 22 de xullo, de Administración Local de Galicia. – Real Decreto Lexislativo 781/1986, de 18 de abril, polo que se aproba o texto refundido de disposicións vixentes en materia de réxime local. – Lei 4/2007, de 20 de abril, de coordinación de policías locais de Galicia. – Decreto 243/2008, de 16 de outubro, polo que se desenvolve a Lei 4/2007, de 20 de abril. – Orde de 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. – Real Decreto 896/1991, de 07 de xuño, polo que se aproban as regras básicas e programas mínimos ós que debe axustarse o procedemento de selección dos funcionarios da Administración local, nos preceptos non derogados pola normativa anterior. – Lei 30/1992, de 26 de novembro, de réxime xurídico das administracións públicas e do procedemento administrativo común. – Supletoriamente e no non previsto nas presentes Bases e na anterior normativa, polo Decreto 93/1991, de 20 de marzo, polo que se aproba o Regulamento de provisión de postos de traballo, promoción profesional e promoción interna da Xunta de Galicia, naqueles artigos non derogados pola citada normativa. – Decreto 77/2010, de 29 de abril, polo que se modifica o Decreto 243/2008, de 16 de outubro, que desenvolve a Lei 4/2007, de 20 de abril, de coordinación de policías locais. De conformidade co establecido no artigo 31 do decreto 243/2008 do 16 de outubro que desenvolve a Lei 4/2007 de coordinación de policías locais, relativo aos requisitos dos aspirantes por promoción interna, os aspirantes deberán reunir os seguintes requisitos antes de terminar o prazo de presentación de instancias: a) Ser funcionario/a de carreira do Corpo de Policía Local cun mínimo de tres anos continuados de servizo activo na categoría inmediata inferior, computándose tamén neste caso o tempo de segunda actividade por causa de embarazo e lactación. b) Posuír a titulación académica esixida para a categoría á que opta (bacharelato ou técnico ou equivalente), ou ter superado o curso de dispensa que para ese efecto se programou pola Academia Galega de Seguridade Pública. c) Non ser sancionado/a por falta grave ou moi grave, ou telas canceladas. d) Faltarlle máis dun ano para o pase a situación de segunda actividade por razón de idade, agás que o ascenso de categoría comporte cambio de escala, excluíndo a estes efectos a escala superior. As persoas que desexen tomar parte nas probas selectivas convocadas deberán facelo constar mediante unha instancia dirixida ó Sr. Alcalde-presidente do Concello de Coristanco, de acordo co modelo que se facilitará no Concello e que figura como anexo II das presentes Bases. A instancia conterá, polo menos, os datos persoais do solicitante co seu enderezo e a denominación da praza convocada á que opta, achegándolle unha fotocopia autenticada do documento nacional de identidade ou a tarxeta acreditativa da súa identidade equivalente, e, no seu caso, da documentación acreditativa dos méritos alegados debidamente compulsados. Neste senso, na fase de concurso só se terán en conta os méritos que se xustifiquen documentalmente dentro do prazo de presentación de instancias. Os aspirantes exentos do exame de galego deberán tamén facelo constar na súa instancia e xustificalo coa documentación á que fai referencia a base novena II. Para ser admitido nas probas selectivas os aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. O prazo para presentar as solicitudes será de 20 días naturais, contados a partir do día seguinte ó da publicación da convocatoria no Boletín Oficial do Estado, mediante extracto, e trala publicación do texto íntegro das bases e a convocatoria no Boletín Oficial da Provincia e extracto no Diario Oficial de Galicia. A presentación de solicitudes poderá facerse ben no rexistro xeral do Concello de Coristanco, ben en calquera das formas establecidas no art.38.4 da Lei 30/92 de réxime xurídico das administracións públicas e do procedemento administrativo común; as solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de ser certificadas. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Finalizado o prazo dos vinte días naturais fixado para presentar as solicitudes a Sra. alcaldesa-presidenta dictará resolución, no prazo máximo dun mes, declarando aprobada a lista de admitidos e excluídos, especificando, no seu caso, os motivos de exclusión. Os aspirantes excluídos disporán dun prazo de dez días hábiles para subsanación, contados a partir do seguinte ó da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá dictarse unha nova resolución estimándoas ou desestimándoas ca publicación da lista definitiva no Boletín Oficial da Provincia e no taboleiro de anuncios municipal. Nesta resolución tamén se determinará a composición do tribunal e a data e hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas que se publicará mediante anuncio no Boletín Oficial da Provincia e no taboleiro de anuncios polo menos con quince días de antelación a ditas datas. (artigo 11 D 243/2008 e concordantes) Contra a resolución da alcaldesa-presidenta, aprobatoria da lista definitiva, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99 do 13 de xaneiro) ou ben un recurso contencioso-administrativo perante o Xulgado do Contencioso Administrativo da Coruña, segundo o artigo 46 da Lei 29/98, do 13 de xullo, reguladora da xurisdición contencioso-administrativa. O feito de figurar incluído na relación de admitidos non prexulga que se lles recoñeza ós interesados a posesión dos requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas, conforme á cláusula decimo segunda. Os membros do tribunal cualificador do proceso selectivo serán designados pola alcaldesa-presidenta mediante resolución que se publicará no Boletín Oficial da Provincia e no taboleiro de anuncios municipal. As modificacións sucesivas, no seu caso, publicaranse no taboleiro de anuncios municipal. A composición do tribunal axustarase ó disposto no artigo 60 da Lei 7/2007, de 12 de abril, e no que non contradiga o citado precepto, ó disposto nos artigos 4 e) e f) do RD 896/1991, de 07 de xuño e no artigo 34 da Lei 4/2007, de coordinación de policías locais de Galicia. O número de membros haberá de ser impar e non inferior a cinco e tenderase na medida do posible, a que haxa paridade entre mulleres e homes, e deberán contar con titulación igual ou superior á esixida para o acceso ó posto de traballo. A pertenza ó tribunal de selección será sempre a título individual, non podendo ostentarse esta en representación ou por conta de ninguén. O tribunal cualificador quedará constituído da seguinte forma: – Presidente: un funcionario de nivel superior e suplente coa misma titulación, designados pola Alcaldía. – Vogais: tres funcionarios e suplentes designados pola Alcaldía con coñecementos técnicos na materia, dous dos cales serán persoal funcionario de policía local e outro un técnico de nivel superior. – Secretario: o do Concello, e suplente elixido pola Alcaldía entre funcionarios con habilitación de carácter estatal. O tribunal quedará integrado ademais, en cada caso, cos respectivos suplentes, que haberán de ser designados simultaneamente ós titulares. Os membros do tribunal deberán absterse de intervir, comunicándolle á Sra. alcaldesa-presidenta cando concorra neles algunha das circunstancias previstas no artigo 28 da Lei 30/1992, de 26 de novembro, de réxime xurídico das Administracións Públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/1992. O tribunal non se poderá constituír, nin actuar sen presencia, cando menos, da metade dos seus membros, titulares ou suplentes indistintamente. En todo caso, requírese a asistencia do/a presidente/a e do/a secretario/a ou os que legalmente os substitúan. O tribunal poderá dispoñer a incorporación de asesores especialistas nas distintas probas, limitándose os devanditos asesores a prestar a súa colaboración nas súas especialidades técnicas, e terán voz pero non voto. As decisións adoptaranse por maioría de votos dos membros presentes, resolvendo en caso de empate o voto de calidade da presidencia do tribunal, en todo caso axustará as súas actuacións en todo momento ó disposto na Lei 30/1992 de réxime xurídico das Administracións Públicas e procedemento administrativo común e ás bases reguladoras desta convocatoria. Os membros do tribunal que asistan ás sesións percibirán as indemnizacións pola súa asistencia segundo a contía legalmente establecida, de acordo co RD 462/2002, de 24 de maio, de Indemnizacións por razón do servicio. I. Fase de concurso. A fase de concurso será previa á de oposición e non terá carácter eliminatorio. A puntuación obtida nesta fase en ningún caso poderá terse en conta para superar as probas da fase de oposición. A fase de concurso será puntuada cun máximo de 24,00 puntos, e lle corresponderá unha porcentaxe máxima do 40 por cento da puntuación máxima total, incluída a da oposición. Para ponderar os méritos tomarase como referencia este máximo de puntos que os aspirantes poderían acadar, ó cal se lle outorgarán os catro puntos. Proporcionalmente se lle asignará a puntuación a cada aspirante, aplicando a regra de tres simple e cun máximo de tres decimais sen redondeo. Todos os méritos deberán acreditarse aportando xunto coa instancia os diplomas ou certificados correspondentes, que expresarán claramente os contidos xerais e as horas de formación ou docencia, se é o caso. A acreditación dos servicios prestados efectuarase aportando xunto ca instancia, certificación orixinal expedida polo servicio competente do concello, na que se conteña en todo caso o tempo de servicios prestados. Para o cómputo dos servicios prestados non se terán en conta as fraccións de tempo inferior a un mes. A cualificación desta fase deberá estar concluída antes da celebración da fase de oposición, facéndose público o seu resultado polo tribunal no taboleiro de anuncios da Casa do Concello. O baremo do concurso será o seguinte: A.1. Titulacións académicas. Tendo en conta o previsto no artigo 76 e na disposición transitoria terceira do Estatuto básico do empregado público, as titulacións que se baremarán serán as seguintes: – Título universitario de posgrao, doutor ou equivalente: 3,00 puntos. – Título universitario de grao, licenciado, arquitecto, enxeñeiro ou equivalente: 2,00 puntos. – Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. – Bacharel, técnico ou equivalente: 0,50 puntos. Puntuación máxima da epígrafe A.1: 4,00 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. A.2. Antigüidade. Para os efectos de valoración da antigüidade só serán tidos en conta os servicios prestados como funcionario de carreira. – Por cada ano de servizos ou fracción superior a seis meses prestados nos corpos de Policía Local: 0,20 puntos. – Por cada ano de servizos ou fracción superior a seis meses prestados noutros corpos e forzas de seguridade: 0,10 puntos. – Por cada ano de servizos ou fracción superior a seis meses prestados noutros corpos das administracións públicas: 0,05 puntos. Puntuación máxima do apartado A.2.: 4,00 puntos. A.3. Formación e docencia. A.3.1. Formación profesional continua: A.3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos. A.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 punto. – Máis de 200 horas lectivas: só asistencia 1,00 punto; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguridade; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións da epígrafe A.1, nin a superación de materias destes. A.3.2. Docencia: A.3.2.1. A participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de Policía Local, ou tamén ao colectivo dos corpos e forzas de seguridade, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos. A.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de Policía Local, ou tamén ao colectivo das forzas e corpos de seguridade, desenvoltas nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Puntuación máxima do apartado A.3.: 8,00 puntos. A.4. Distincións e recompensas oficiais. – Placa individual ao mérito da Policía Local: 2,00 puntos. – Placa colectiva ao mérito da Policía Local: 1,5 puntos. – Medalla ao mérito da Policía Local: 1,00 punto. – Medalla ou cruz ao mérito policial doutros corpos: 0,75 puntos. – Distinción do órgano colexiado competente do Concello: 0,25 puntos. Puntuación máxima da epígrafe A.4.: 2,00 puntos. A.5. Idiomas. O coñecemento doutro idioma distinto ó español e ó galego, acreditado por certificado de Escola Oficial de Idiomas, valorarase a razón de: a) Ciclos. – Certificado de superación do ciclo elemental: 1,00 punto. – Certificado de superación do ciclo superior: 2,00 puntos. b) Niveis. – Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. Puntuación máxima do apartado A.5.: 4,00 puntos. A.6. Lingua galega. – Celga 1: 0,25. – Celga 2: 0,50. – Celga 3: 0,75. – Celga 4: 1,00. – Curso de iniciación: 0,75. – Curso de perfeccionamento: 1,00. – Curso de linguaxe administrativa nivel medio: 1,50. – Curso de linguaxe administrativa nivel superior: 2,00. Só se terá en conta o título de máis nivel dos que se acrediten. Puntuación máxima do apartado A.6.: 2,00 puntos. II. Fase de oposición. Proba de evaluación dos coñecementos: a.1 – Primeiro exercicio obrigatorio e eliminatorio: Consistirá en responder por escrito a 120 preguntas tipo test con catro alternativas de resposta, referidas ó contido do temario que figura como anexo I das presentes bases, dispoñendo dun tempo máximo de dúas horas para a súa realización. Este exercicio puntuarase de 0 a 10 puntos, sendo necesarios a lo menos 5 puntos para superalo. A cualificación farase atendendo á seguinte fórmula: N=(A-F/3)/12. Sendo N = nota final da proba; A = preguntas acertadas; F = preguntas falladas ou non respostadas. a.2 – Segundo exercicio obrigatorio e eliminatorio: Consistirá na resolución dun caso práctico relacionado co temario que figura no anexo I das presentes bases, dispoñendo dun tempo máximo dunha hora para a súa realización e que deberá ser lido ante o tribunal. Este exercicio puntuarase de 0 a 10 puntos, sendo necesarios a lo menos 5 puntos para superalo. A puntuación final de cada aspirante será a media aritmética das cualificacións de ambas as probas. Para ponderar esta puntuación en relación ó 60 por cento da nota final que corresponde á fase de oposición, aplicarase a regra de tres simple, tendo en conta que á nota máxima que se podería acadar na oposición, que sería un dez, se lle outorgarían seis puntos para a nota ponderada ca fase de concurso, de xeito que ambas as puntuacións ponderadas, a do concurso e a da oposición, sumarían como máximo dez puntos, correspondendo nesa puntuación unha porcentaxe máxima do 40 por cento ó concurso e do 60 por cento a da oposición. A data e hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados pola Alcaldía-Presidencia mediante resolución, xuntamente coa aprobación da lista de admitidos e a composición do tribunal, que se publicará mediante anuncio no Boletín Oficial da Provincia e no taboleiro de anuncios polo menos con quince días de antelación. Os aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo os casos debidamente xustificados, que resolverá o tribunal. A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comezando pola letra que resulte do sorteo ó que se refire o artigo 9 do Regulamento de selección do persoal da Comunidade Autónoma de Galicia do 20 de marzo de 1991. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. En calquera momento o tribunal poderá requirir ós opositores para que acrediten a súa identidade. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que for a causa que lles impedir acudir, agás que a escusa sexa posible por ter amparo nun precepto legal, así como no suposto recollido no número seguinte. Nos casos de aspirantes embarazadas, ou en período de parto ou posparto, debidamente acreditados, poderase aprazar para as aspirantes en que concorra a dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ao resto das probas. En calquera caso, daráselle por superado o proceso selectivo a aqueles aspirantes que obtivesen unha puntuación final que non puider ser acadada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas as conxuntamente. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. Á solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñerlle ó Sra. alcaldesa-presidenta a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición correspondente, o tribunal fará pública, no taboleiro de anuncios, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. Consonte co disposto no artigo 10 do Decreto 243/2008, en relación co artigo 37, da Lei 7/2004, do 16 de xullo, galega para a igualdade de mulleres e homes verificada a infrarrepresentación do sexo feminino, establecese que, de existir méritos iguais entre dous ou máis candidatos, serán admitidas as mulleres. A relación de aprobados en cada exercicio deberá publicarse no taboleiro de anuncios, ou nos locais onde se celebrará a proba anterior polo menos con 12 horas de antelación ao comezo do novo exercicio, cando se trate do mesmo exercicio e con 24 horas de antelación cando se trate dun novo exercicio. Dende o momento en que remate un exercicio ou proba ata que empece o seguinte deberá transcorrer un prazo mínimo de 72 horas e un máximo de 45 días naturais. Contra os acordos do tribunal poderá interpoñerse recurso administrativo de alzada ante a autoridade que os nomeou, segundo o previsto no artigo 114.1 da Lei 30/1992, de 26 de novembro. Terminado o proceso selectivo, o tribunal proporá ao órgano convocante e fará pública a relación de aprobados no taboleiro de edictos, tendo en conta a fase de concurso e a de oposición por orde decrecente de puntuación, cuxo número máximo deberá coincidir co de prazas convocadas. Terase en conta, aos efectos desta relación que nos casos de aspirantes embarazadas, ou en período de parto ou postparto, debidamente acreditados, poderase aprazar para as aspirantes nas que concorra dita circunstancia até seis meses, prazo que podería prorrogarse como máximo outro seis meses en caso justificado. O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevinda, ou outros supostos nos que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano convocante ao amparo do disposto no artigo 61.8 da Lei 7/2007, de 12 de abril, do Estatuto básico do empregado público poderá substituílo polo seguinte en orde de puntuación da lista complementaria de reserva, segundo a orde de puntuación conseguido. O tribunal non poderá en ningún caso aprobar nin declarar que superou as probas selectivas un número superior de aspirantes ó das prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito. Non obstante, o tribunal, ó cualificar cada un dos exercicios, non terá en conta a limitación anterior, que só se considerará ó formularlle á Presidencia a proposta coa relación de aprobados, na que só se incluirán aqueles opositores que obtivesen a maior puntuación total final, que nunca poderán superar o número de prazas convocadas en cada proceso selectivo. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na fase de oposición, e de persistir o empate, pola maior puntuación no apartado de experiencia profesional. De continuar o empate resolverase tendo en conta a maior puntuación no primeiro exercicio e, se isto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase por sorteo. A relación de aprobados, publicada no taboleiro de anuncios do Concello, conterá, se fora o caso, unha advertencia recordándolles ós aspirantes aprobados que deberán presentar a documentación sinalada nas bases para xustificar que cumpren os requisitos esixidos para acceder á praza convocada. Os aspirantes propostos achegarán, dentro do prazo de 20 días naturais, contados desde a publicación da relación de aprobados, os documentos acreditativos de capacidade e mais os requisitos esixidos na base cuarta da convocatoria. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións esixidas mediante calquera outro medio de proba admitido en dereito. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado funcionario de carreira, nin tampouco se do exame da documentación se deducise que carece dalgúns requisitos. O aspirante aprobado que tivese a condición de funcionario público estará exento de xustificar as condicións e os requisitos xa acreditados para obter o seu anterior nomeamento, debendo presentar soamente unha certificación acreditativa da súa condición de funcionario e demais circunstancias que consten no seu expediente persoal, así como a xustificación dos requisitos específicos esixidos para o acceso. O aspirante que resulte aprobado deberá superar un curso de capacitación para a categoría de oficial na Academia Galega de Seguridade Pública, que será obrigatorio e necesario para poder tomar posesión como funcionario/a de carreira no novo posto ó que acceda. Para isto o Concello comunicará sen demora á Academia Galega de Seguridade Pública a relación do alumnado que debe incorporarse ó curso de capacitación, e solicitará a reserva da praza correspondente. O curso terá unha duración mínima de 250 horas e poderá ter unha parte non presencial, que non excederá do 50 por cento da carga horaria total. A superación do curso resulta obrigatorio para acceder á condición de oficial. So estarán dispensadas de realizar dito curso aquelas persoas que xa o superasen con anterioridade na citada Academia. No caso de non incorporación ó curso ou de abandono sen rematalo, considerarase que o aspirante non superou o curso de capacitación. Serán requisitos necesarios para a superación do curso que o alumno asista ao 90 por cento como mínimo das horas lectivas, aprobe os exames ou se lle avalíen positivamente os traballos ou probas que se determinen, e acaden unha valoración positiva do seu comportamento e actitudes no período de formación. Unha vez superado o curso de capacitación a Academia emitirá informe ó Concello certificando tal circunstancia, de xeito que se poida proceder ó nomeamento como persoal funcionario de carreira pola Alcaldía-Presidencia e á toma de posesión no posto de oficial. A toma de posesión efectuarase dentro do prazo máximo de tres días hábiles, contado desde o día seguinte ao da notificación do nomeamento; de non facelo, sen existir causa xustificada, que deberá ser alegada e aceptada, os nomeados quedarán na situación de cesantes. Estas bases vinculan á Administración municipal, ó tribunal cualificador e ós aspirantes que participen no proceso selectivo. O tribunal queda autorizado para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. A convocatoria e as súas bases poderán ser impugnadas polos interesados nos casos e forma previstos no artigo 52.1 da Lei 7/1985, de 02 de abril, e 209 e seguintes do RD 2568/1986, de 28 de novembro, en relación cos artigos 107 e seguintes da Lei 30/1992, de 30 de novembro. As resolucións e actos do tribunal poderán ser recorridos en alzada ante o alcalde do Concello na forma prevista nos artigos 114 e 125 da citada Lei 30/1992.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. O dereito á liberdade de expresión recoñecido no artigo 20 da Constitución. Dereitos fundamentais e liberdades II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza.4. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.5. Dereitos e deberes dos cidadáns. Os principios reitores da política social e económica. As garantías de dereitos e liberdades. Suspensión xeral e individual destes. O Defensor do Pobo.6. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.8. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza.9. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.10. O dereito administrativo. Fontes e xerarquía das normas.11. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.12. O procedemento administrativo. Concepto e principios xerais. Clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. Concepto e elementos. Competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de Goberno local. Outros órganos municipais.16. Ordenanzas, regulamentos e bandos. Clases e procedemento de elaboración e aprobación.17. A licencia municipal. Tipos. Actividades sometidas a licencia. Tramitación.18. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.19. Lei orgánica de forzas e corpos de seguranza. Funcións da Policía Local.20. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.21. A actividade da Policía Local como policía administrativa I. Consumo. Abastos. Mercados. Venda ambulante. Espectáculos e establecementos públicos.22. A actividade da Policía Local como policía administrativa II. Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.23. A Lei de emerxencias de Galicia: aspectos fundamentais.24. Delitos e faltas. Circunstancias modificativas da responsabilidade criminal.25. Persoas responsables: autores e cómplices. Graos de perfección do delito.26. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.27. Delitos contra a Administración pública.28. Atentados contra a autoridade e as súas axentes. Desordes públicas.29. Homicidio e as súas formas. Faltas contra as persoas.30. Delitos e faltas contra o patrimonio e a orde socioeconómica.31. Delitos contra a saúde pública. Tráfico de drogas.32. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.33. As penas. Concepto, clases: privativas de liberdade, privativas de dereito e multa. Clasificación pola súa gravidade: graves, menos graves e leves.34. O atestado policial na Lei de axuizamento criminal. Concepto e estrutura.35. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.36. Lei de seguranza viaria. Regulamentos de desenvolvemento. Estruturas e conceptos xerais.37. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.38. Vehículos e transportes especiais. Cinto e casco de seguranza. Circulación por zonas peonís. Comportamento en caso de emerxencia.39. Sinais de circulación. Clasificación e orde de prioridade.40. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.41. Accidentes de circulación: definición, tipos e actuacións da Policía Local.42. Alcoholemia. Datos. A súa consideración segundo a normativa vixente. Doutrina constitucional. Procedemento de averiguación do grao de impregnación alcohólica.43. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.44. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.45. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.46. Minorías étnicas e culturais. Racismo e xenofobia. Actitude policial ante a sociedade intercultural.47. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.48. O mando: concepto, estilos, calidades, trazos, regras e características do mando; relación con subordinados; técnicas de dirección e reunións.49. A Policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.50. Deontoloxía policial. Normas que a establecen. A Policía como servizo á cidadanía. Colaboración con outros servizos municipais. D./Dna., con data de nacemento., con D. N. I. n.º., e con domicilio en. (teléfono.), ante o Sr. alcalde- presidente do Concello de Coristanco, comparece e di: a) Que coñece e acepta as Bases que van a rexer no concurso-oposición, por promoción interna para a provisión con carácter definitivo de unha praza de Oficial da Policía Local, vacante na plantilla de funcionarios do Concello de Coristanco. b) Que desexa ser admitido/a ás probas selectivas ó obxecto de prover as citadas prazas. c) Que o solicitante reúne todos e cada un dos requisitos establecidos na convocatoria, comprometéndose a aportar no seu momento, se é o caso, a documentación esixida para o efecto. d) Que adxunta á presente: – Copia compulsada do D. N. I. – Certificado acreditativo da antigüidade. – Xustificante de haber ingresado a cantidade correspondente ós dereitos de exame. – Documento acreditativo da titulación académica para a categoría á que opta (bacharelato ou técnico ou equivalente), ou ter superado o curso de dispensa que para ese efecto se programou pola Academia Galega de Seguridade Pública. – Declaración xurada de Non ser sancionado/a por falta grave ou moi grave, ou telas canceladas – Relación de méritos para a fase de concurso. – Documentos acreditativos dos méritos que se alegan debidamente compulsados: – Acreditación do coñecemento da lingua galega mediante a presentación do documento acreditativo debidamente compulsado Por todo o exposto, Solicito se teña por presentada esta solicitude e sexa admitido/a ás probas selectivas para a provisión con carácter definitivo de unha praza de Oficial da Policía Local vacante na plantilla de funcionarios do Concello de Coristanco. Coristanco, a. de. de 2011. Sr. Alcalde-presidente do Concello de Coristanco. Coristanco, 25 de marzo de 2011 O Alcalde. Asdo:. Antonio Pensado Plágaro